CELEX: 32000R1338
Language: hr
Date: 2000-06-26 00:00:00
Title: Uredba Komisije (EZ) br. 1338/2000 od 26. lipnja 2000. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode

03/Sv. 002
            
            
               HR
            
            
               Službeni list Europske unije
            
            
               187
            
         32000R1338
   
               L 154/5
            
            
               SLUŽBENI LIST EUROPSKE UNIJE
            
            
               26.06.2000.
            
         
      UREDBA KOMISIJE (EZ) br. 1338/2000
   od 26. lipnja 2000.
   o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1) kako je zadnje izmijenjena Uredbom Komisije (EZ) br. 1068/97 (2), a posebno njezin članak 6. stavke 3. i 4.,
   budući da:
   
               (1)
            
            
               U skladu s člankom 5. Uredbe (EEZ) br. 2081/92 Francuska je Komisiji podnijela zahtjev za registraciju naziva kao oznake zemljopisnog podrijetla.
            
         
               (2)
            
            
               U skladu s člankom 6. stavkom 1. te Uredbe, ustanovljeno je da zahtjev ispunjava sve uvjete iz te Uredbe, a posebno da sadrži sve potrebne podatke u skladu s člankom 4.
            
         
               (3)
            
            
               Komisija za naziv iz ovog Priloga nije primila niti jedan prigovor u smislu članka 7. te Uredbe nakon objave u Službenom listu Europskih zajednica
                   (3).
            
         
               (4)
            
            
               Zato naziv treba upisati u „Registar zaštićenih oznaka izvornosti i zaštićenih oznaka zemljopisnog podrijetla” kako bi se zaštitio u cijeloj Zajednici kao zaštićena oznaka zemljopisnog podrijetla.
            
         
               (5)
            
            
               Prilog ovoj Uredbi dopunjava Prilog Uredbe Komisije (EZ) br. 2400/96 (4) kako je zadnje izmijenjena Uredbom (EZ) br. 1187/2000 (5),
            
         DONIJELA JE OVU UREDBU:
   Članak 1.
   Naziv iz ovog Priloga dodaje se u Prilog Uredbi (EZ) br. 2400/96 i upisuje kao zaštićena oznaka zemljopisnog podrijetla (ZOZP) u „Registar zaštićenih oznaka izvornosti i zaštićenih oznaka zemljopisnog podrijetla”, kako je predviđeno u članku 6. stavku 3. Uredbe (EEZ) br. 2081/92.
   Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. lipnja 2000.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 208, 24.7.1992., str. 1.
   
      (2)  SL L 156, 13.6.1997., str. 10.
   
      (3)  SL C 274, 28.9.1999., str. 5.
   
      (4)  SL L 327, 18.12.1996., str. 11.
   
      (5)  SL L 133, 6.6.2000., str. 19.
   PRILOG
   PROIZVODI NAVEDENI U PRILOGU I. UGOVORU O EZ NAMIJENJENI PREHRANI LJUDI
   
      Meso i jestivi nusproizvodi klanja, mesni pripravci
   
   FRANCUSKA
   Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ZOZP)